[{"text_idx": "#000000", "text": "Ymgyrchwyr yn croesawu bil i lanhau aer peryglus Cymru"}, {"text_idx": "#000002", "text": "I\u2019r glymblaid o sefydliadau ac elusennau sydd wedi bod yn ymgyrchu am y bil hwn ers tro byd, a\u2019r gymuned ehangach sydd wedi\u2019i heffeithio gan aer gwenwynig, mae hir ymaros wedi bod am y newyddion hwn \u2013 am ddeddf newydd sy\u2019n sicrhau bod yr aer a anadlwn yng Nghymru yn la\u0302n ac yn iach."}, {"text_idx": "#000004", "text": "\u201cRydym yn croesawu\u2019r bil hwn yn fawr. Rydym yn byw yng Nghaerffili ac mae ein taith i\u2019r ysgol yn mynd a\u0302 ni trwy rai o\u2019r darlleniadau ansawdd aer gwaethaf yng Nghymru, sydd uwchlaw terfynau Sefydliad Iechyd y Byd."}, {"text_idx": "#000005", "text": "\u201cWrth gerdded trwy dagfeydd, rydw i\u2019n dal fy ngwynt weithiau. Rydym wastad yn defnyddio lonydd cefn er mwyn osgoi\u2019r mygdarthau. Yna, rydym yn gorfod wynebu maes parcio\u2019r ysgol sy\u2019n llawn ceir a\u0302\u2019u hinjans yn dal i droi."}, {"text_idx": "#000008", "text": "\u201cRwy\u2019n falch iawn bod y bil hwn ar y ffordd i fod yn ei le ar gyfer Cymru. Rydyn ni\u2019n cerdded neu\u2019n beicio ein plant i\u2019r ysgol i leihau ein heffaith ar yr aer rydyn ni\u2019n ei anadlu. Rydym yn aml yn anghofio am ansawdd ein haer gan na allwn weld y llygryddion sydd o\u2019n cwmpas. Mae hyn yn arbennig o wir am y gronynnau bach sy\u2019n mynd i mewn i\u2019n hysgyfaint a llif y gwaed."}, {"text_idx": "#000009", "text": "\u201cRwy\u2019n gobeithio y bydd y bil hwn yn helpu i hyrwyddo teithio llesol diogel, felly rydym yn llai dibynnol ar geir gan arwain at lai o dagfeydd o amgylch ysgolion a gwell ansawdd aer. Mae cael targedau a chamau gweithredu clir i wella ansawdd ein haer yn gamau gwych i\u2019r cyfeiriad cywir.\u201d"}, {"text_idx": "#000011", "text": "\u201cFe ddylen ni allu cerdded i lawr y stryd a gwybod bod yr aer a anadlwn yn ddiogel ac yn iach. Mae Bil yr Amgylchedd (Ansawdd Aer a Seinweddau) (Cymru), a gyflwynwyd gerbron y Senedd heddiw, yn gam hollbwysig o ran gwneud i hyn ddigwydd."}, {"text_idx": "#000012", "text": "\u201cLlygredd aer yw un o\u2019r materion mwyaf taer a wynebwn mewn perthynas ag iechyd y cyhoedd ac mae\u2019n arbennig o niweidiol i\u2019n plant, sydd a\u0302\u2019u hysgyfaint yn datblygu. Mae\u2019r ddeddfwriaeth aer gla\u0302n nid yn unig yn newyddion eithriadol o dda i ysgyfaint trigolion Cymru, ond mae hefyd yn garreg filltir bwysig yn ein siwrnai tuag at ddyfodol gwyrddach, tecach ac iachach, lle byddwn yn cerdded ac yn beicio mwy ac yn defnyddio llai ar geir. Rydym yn galw ar bob plaid i weithio gyda\u2019i gilydd i sicrhau y bydd y Bil hwn mor gryf a\u0302 phosibl.\u201d"}, {"text_idx": "#000014", "text": "\u201cRydym wedi ymgyrchu ers amser maith dros gael deddfwriaeth i lanhau\u2019r aer. Mae cyflwyno\u2019r bil hwn gerbron y Senedd yn gam mawr ymlaen."}, {"text_idx": "#000015", "text": "\u201cNid problem o ran iechyd y cyhoedd yn unig yw llygredd aer; mae hefyd yn fater o gyfiawnder cymdeithasol ac yn fater amgylcheddol. Mae\u2019n effeithio ar y rhai mwyaf agored i niwed yn ein cymdeithas \u2013 y rhai sydd wedi cyfrannu leiaf at achosi\u2019r broblem. Ac mae\u2019n ddrwg i\u2019r blaned, gan gyfrannu at allyriadau sy\u2019n dinistrio\u2019r hinsawdd."}, {"text_idx": "#000016", "text": "\u201cOnd yn awr, gallwn edrych tuag at amser pan fydd yr aer yn iach ac yn ddiogel. Bydd Awyr Iach Cymru ac eraill sy\u2019n ymgyrchu dros aer gla\u0302n yn gweithio\u2019n galed i sicrhau y bydd y ddeddfwriaeth aer gla\u0302n hon yn arwain at ddyfodol gwyrddach, tecach ac iachach i\u2019r genhedlaeth bresennol ac i genedlaethau\u2019r dyfodol.\u201d"}, {"text_idx": "#000018", "text": "\u201cGwyddom pa mor difethol mae llygredd aer yn profi i iechyd cyhoeddus yng Nghymru, yn effeithio\u2019r mwyaf bregus, a dyna pam rydym yn galw am Fil Amgylchedd cryf. Yn Sustrans, rydym yn gweithio gyda chymunedau ac ar eu rhan i greu amgylchedd gwell i bawb, felly nid yw\u2019n bosib gor-ddweud pwysigrwydd Bil sydd am flaenoriaethu awyr lan ar gyfer ein cymunedau a chenedlaethau\u2019r dyfodol.\u201d"}]